Държавен вестник, бр. 34, 2010 г., стр. 19

БРОЙ  34	
Д Ъ Р Ж А В Е Н  В Е С Т Н И К 	
СТР.  19  
(2) Териториалните експертни лекарски 
комисии са структурни звена на лечебните 
заведения, към които са създадени.
(3) Профилът на ТЕЛК се определя по 
реда на ал. 1.
Чл. 11. (1) В състава на ТЕЛК се включ­
ват не по-малко от трима лекари на пълен 
работен ден, единият от които е председател. 
Към състава задължително се включва и 
лекар – представител на съответното ТП на 
НОИ. Към съставите се назначават и техни­
чески сътрудници.
(2) При освидетелстване на лица по повод 
приемане или отхвърляне на професионален 
характер на заболяването в състава на ТЕЛК 
се включват специалисти по трудова медицина, 
радиобиология и радиационна хигиена и по 
професионални болести, които председателст­
ват заседанията на комисията.
Чл. 12. (1) В ТЕЛК могат да работят само 
лекари с призната специалност и с не по-
малко от 5 години трудов стаж по медицина.
(2) В общите ТЕЛК могат да работят лекари 
с една от следните медицински специалности: 
вътрешни болести, ортопедия и травматоло­
гия, хирургия, неврология, неврохирургия, 
урология, онкология.
(3) В специализираните ТЕЛК могат да 
работят лекари с призната специалност по 
профила на съответната ТЕЛК.
(4) Изискванията на ал. 1, 2 и 3 се прилагат 
и за лекарите – представители на ТП на НОИ.
Чл. 13. (1) Трудовите договори с пред­
седателите на ДЕЛК и ТЕЛК се сключват, 
изменят и прекратяват от ръководителите на 
лечебните заведения, към които са създадени, 
по предложение на директора на РЦЗ.
(2) Трудовите договори с членовете на 
ДЕЛК и ТЕЛК и договорите със специали­
стите по трудова медицина (радиобиология 
и радиационна хигиена) и по професионални 
болести се сключват, изменят и прекратяват 
от ръководителя на съответното лечебно 
заведение.
(3) Трудовите договори на лекарите – пред­
ставители на ТП на НОИ, се сключват, изменят 
и прекратяват от ръководителя на съответното 
ТП на НОИ.
Чл. 14. (1) Лекарите от ДЕЛК и ТЕЛК 
отработват половин работен ден седмично в 
лечебно заведение за болнична помощ.
(2) Лекарите от ДЕЛК и ТЕЛК, както и 
лекарите – представители на ТП на НОИ, пре­
минават най-малко веднъж годишно 5-дневен 
курс за практическо обучение в НЕЛК.
(3) При постъпване за първи път на работа в 
ДЕЛК и ТЕЛК лекарите, включени в състава, 
както и лекарите – представители на ТП на 
НОИ, преминават задължителен едномесечен 
курс на практическо обучение в НЕЛК.
Чл. 15. Членовете на ДЕЛК, ТЕЛК и 
НЕЛК не могат да упражняват дейности, 
които подлежат на техен контрол, и да из­
вършват консултативна дейност, свързана с 
вида и степента на увреждане, временната 
неработоспособност и трайно намалената 
работоспособност.
Чл. 16. (1) Детски експертни лекарски 
комисии и общи и специализирани ТЕЛК се 
създават при норматив за годишна натоваре­
ност, както следва:
1. детски експертни лекарски коми­
сии – 1500 случая;
2. обща ТЕЛК – 2400 случая;
3. специализирана ТЕЛК за очни заболя­
вания – 1800 случая;
4. специализирана ТЕЛК за психични за­
болявания – 1500 случая;
5. специализирана ТЕЛК за специфични и 
неспецифични белодробни заболявания – 1600 
случая.
(2) Когато броят на лицата за освиде­
телстване надвишава норматива по ал. 1 за 
изграждане на дадена ДЕЛК/ТЕЛК, но не е 
достатъчен за създаване на нова, се осигу­
ряват съответен брой допълнителни щатни 
длъжности. 
(3) Създават се общи ТЕЛК за военнослу­
жещи към МО и държавни служители  по 
Закона за Министерството на вътрешните 
работи (ЗМВР) (създават се към Централна­
та военномедицинска комисия (ЦВМК) към 
МО и към Централната експертна лекарска 
комисия (ЦЕЛК) към МВР).
Чл. 17. (1) Националната експертна лекарска 
комисия е здравно заведение – самостоятел­
но юридическо лице на бюджетна издръж­
ка – второстепенен разпоредител с бюджетни 
кредити към министъра на здравеопазването, 
със седалище София.
(2) Дейността на НЕЛК се ръководи от 
директор, който се назначава от министъра на 
здравеопазването след провеждане на конкурс.
(3) Трудовите договори с работещите в 
НЕЛК се сключват, изменят и прекратяват 
от директора на НЕЛК.
(4) Националната експертна лекарска ко­
мисия осъществява диагностични и експертни 
функции по проблемите на медицинската 
експертиза.
(5) Националната експертна лекарска 
комисия осъществява експертни, контролно-
методически и консултативни дейности по 
отношение на по-долустоящите органи на 
медицинската експертиза.
(6) Националната експертна лекарска ко­
мисия участва в разработването на проекти 
на стратегии и програми в областта на наци­
оналната здравна политика и на нормативни 
актове, свързани с медицинската експертиза.